ન્યૂગિનીમાં તો ખેતીવાડીનો પાક સારો ઉતરે તે માટે મંત્રો અને માદળિયાનો ઉપયોગ કરવામાં આવે છે. ખેતર ઉપર જઈને કોઈ પવિત્ર પુરુષ ખેતરને પવિત્ર વાતો સંભળાવે છે. આ પરંપરાનું પગેરું રશિયા સુધી પહોંચ્યું છે. ત્યાં કોઈ વેપારીને વેપારમાં ખોટ જાય. ત્યારે ધંધામાં બરકત આવે તે માટે માદળિયાં કરાવે છે. હાથે તાવિજ બાંધતા પહેલાં મધ વડે સ્નાન કરે છે. પછી ખુલ્લા ખેતરમાં ઊભો રહે છે. એ વખતે એના શરીર પર જેટલી વધુ મધમાખીઓ આવીને બેસે એટલા પ્રમાણમાં વેપાર વધે છે એમ માને છે.